અન્ય એક પ્રવાસી કિરણ મજુમદારે મિડ-ડે LOCALને કહ્યું હતું કે ‘જો બ્રિજ અથવા ટિકિટ-વિન્ડો પર ઇન્ડિકેટર હોય તો કઈ ટ્રેન કેટલા વાગ્યે આવશે એની જાણ થાય અને ટ્રેન પકડવામાં સરળતા રહે. ઇન્ડિકેટરના અભાવને કારણે પ્લૅટફૉર્મ પર જેવી ટ્રેન દેખાય કે પ્રવાસીઓ ટ્રેન પકડવા દોડી જાય છે અને એમાં ઘણી વાર પ્રવાસીઓ પડી જવાથી ઈજા પણ થાય છે. અમુક પ્રવાસીઓ તો ટિકિટ-વિન્ડો પર ટિકિટ ખરીદી રહ્યા હોય એવા સમયે ટ્રેન આવેલી જોઈને ભાગવા માંડે છે. બ્રિજ પરથી પ્લૅટફૉર્મ પરનાં ઇન્ડિકેટરો જોઈ શકાતાં ન હોવાથી કઈ ટ્રેન કેટલા વાગ્યે આવશે એ જાણી શકાતું નથી. રેલવેએ વહેલી તકે બન્ને રેલવે ફૂટઓવર બ્રિજ પર વધુ નહીં તો કમસે કમ એક-એક ઇન્ડિકેટર તો લગાવવું જ જોઈએ જેથી પ્રવાસીઓને મુશ્કેલી ઓછી પડે.’